Rimbawan

Rimbawan, pengawas hutan atau pemelihara hutan merupakan seseorang yang mahir dalam pengurusan hutan dan bidang perhutanan, serta suatu pekerjaan dalam mengurus hutan. Rimbawan juga terlihat dalam pemulihan ekologi dan mengurus kawasan cagar alam. Rimbawan dalam mengurus hutan meliputi segala perkara dan tujuannya seperti pengeluaran hasil hutan, rekreasi serta pemeliharaan dan pemuliharaan. Tambahan pula, amalan pengurusan hutan termasuk juga mengurus tanah berhutan untuk biodiversiti, pemencilan karbon dan kualiti udara.

Rimbawan mampu bekerja untuk industri perkayuan, jabatan kerajaan, pihak berkuasa tempatan, pertubuhan bukan kerajaan (terlebih lagi gerakan konservasionisme) dan pemilik tanah persendirian. 

Rimbawan juga menyumbang kepakarannya di kawasan kawasan hijau bandar (seperti taman botani) dan penghutanan semula dengan melalui pekerjaannya di tapak semaian dan pemotongan kayu secara berhemah. Pakar perhutanan akan mengumpul data dengan menggunakan alatan seperti sistem maklumat geografi (GIS). Mereka juga mampu melawan serangan serangga perosak dan kebakaran hutan serta melaksanakan penguatkuasaan undang-undang.
 Kerjaya 

 Malaysia 
Rimbawan di Malaysia boleh berkhidmat di jabatan kerajaan terlebih lagi Jabatan Perhutanan Semenanjung Malaysia (termasuk jabatan perhutanan negeri), Jabatan Perhutanan Sabah dan Jabatan Hutan Sarawak. Kelayakan untuk menjadi rimbawan di Malaysia hendaklah mempunyai Sijil Pelajaran Malaysia (SPM), diploma atau ijazah sarjana muda dan ke atas.

 Rujukan 

Kategori:Rimbawan
Kategori:Perhutanan